หุ้นผันผวนรอเฟดปิดบวก 10 จุด
ดัชนีหุ้นไทยยังผันผวน รอผลการประชุมเฟด ปิดตลาดบวก 10.28 จุด ซื้อขายเบาบาง 4.8 หมื่นล้าน
29 ต.ค. 2565

ดัชนีหุ้นไทยยังผันผวน รอผลการประชุมเฟด ปิดตลาดบวก 10.28 จุด ซื้อขายเบาบาง 4.8 หมื่นล้าน
ดัชนีตลาดหลักทรัพย์วันที่ 19 มิ.ย. ผันผวนต่อเนื่องจากวันก่อน แต่ไม่รุนแรงมากระหว่างการขึ้น-ลง ดัชนีสามารถยืนปิดบวกได้ 1,437.70 จุด เพิ่มขึ้น 10.28 จุด  มูลค่าซื้อขาย  48, 929.44   ล้านบาท
ปัจจัยที่ตลาดหุ้นทั่วโลก รอคอยคือ การประชุมธนาคารกลางสหรัฐ ( เฟด ) คืนนี้หรือเช้าวันที่ 20 มิ.ย. จะลด-เลิก มาตรการผ่อนคลายเชิงปริมาณ หรือ QE 3 ปีนี้ อย่างที่คาดการณ์หรือไม่ 
หลักทรัพย์ที่มีมูลค่าซื้อขายเพิ่มขึ้นสูงสุด 5 อันดับแรก คือ 
1.   ADVANC     ปิด    264    บาท    เพิ่มขึ้น   12  บาท    มูลค่าซื้อขาย   2,939.86   ล้านบาท 
2.   INTUCH      ปิด    81      บาท    เพิ่มขึ้น   2   บาท    มูลค่าซื้อขาย   2,769.18   ล้านบาท
3.  CPALL        ปิด    37.50  บาท    ลดลง    1    บาท    มูลค่าซื้อขาย   2,695.11   ล้านบาท
4.  KBANK       ปิด    190    บาท    เพิ่มขึ้น  2.50  บาท   มูลค่าซื้อขาย   2,138.13   ล้านบาท
5.  JAS           ปิด    7.65    บาท    ลดลง -0.40   บาท   มูลค่าซื้อขาย   2,103.67   ล้านบาท
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์ และกลยุทธ์การลงทุน บริษัทหลักทรัพย์ เคทีบี (ประเทศไทย ) กล่าวว่า ภาพรวมตลาดหุ้นทั่วโลก รวมทั้งตลาดหุ้นไทย ช่วงรอการประชุมเฟด จะผันผวน กรณีเลวร้ายที่สุด เฟดเลิก QE 3 ตลาดหุ้นจะร่วงรับข่าว แต่ไม่รุนแรง เนื่องจากรับรู้ไปก่อนหน้าแล้ว 
“แย่สุดตลาดน่าจะหลุด 1,400 จุด ในช่วงสั้น ๆ หรือกลับไปทำจุดต่ำสุดเดิม 1,350 จุด แต่ถ้าเฟด ยังคง QE 3 ไว้ เชื่อว่าตลาดหุ้นทั่วโลก จะฟื้นกลับไปในทิศทางที่สูงขึ้น” นายปริญทร์ กล่าว